[{"text_idx": "#000000", "text": "Ffurfiwyd Merched y Bont tua 1997 pan benderfynodd menywod oedd yn byw yn Llanwrtyd a\u2019r dalgylch ffurfio cymdeithas annibynnol."}, {"text_idx": "#000001", "text": "Dewiswyd \u2018Merched y Bont\u2019 fel enw ac erbyn hyn mae yna 30 o aelodau sy\u2019n cyfarfod bob mis i fwynhau noson gymdeithasol yng nghanol eu cymuned. Cynhelir y cyfarfodydd yn Neuadd Fictoria ar yr ail nos Iau bob mis, lle ceir siaradwyr gwa\u0302dd, arddangosiadau neu weithgareddau sy\u2019n seiliedig ar amrywiaeth o bynciau."}, {"text_idx": "#000003", "text": "Bob mis Gorffennaf rydym yn cynnal cyfarfod awyr agored. Dros y blynyddoedd, rydym wedi ymweld ag amrywiaeth o leoedd diddorol naill ai\u2019n lleol neu ymhellach i ffwrdd."}, {"text_idx": "#000004", "text": "Ar adegau, byddwn yn cynnal digwyddiadau codi arian er budd elusennau lleol ac yn aml bydd ein siaradwyr gwadd yn rhoi eu ffioedd i elusennau o\u2019u dewis personol."}, {"text_idx": "#000006", "text": "Mae \u2018Merched y Bont\u2019 yn croesawu gwragedd sydd wedi symud i\u2019r ardal ac sydd eisiau gwneud ffrindiau newydd. Daw pob cyfarfod i ben gyda chyfle i\u2019r aelodau fwynhau lluniaeth yng nghwmni ei gilydd."}, {"text_idx": "#000008", "text": "Digwyddodd yr adnewyddiad hwn o ganlyniad i ymdrechion sylweddol codi arian gan y gymuned a sefydlwyd y grw\u0302p hwn fel un o nifer o weithgareddau cymdeithasol a ddechreuwyd ar yr adeg honno."}, {"text_idx": "#000009", "text": "Noddir y grw\u0302p gan wragedd nid yn unig o Abergwesyn ond o\u2019r ardal gyfagos hefyd."}, {"text_idx": "#000010", "text": "Mae\u2019r grw\u0302p yn cyfarfod ar y trydydd nos Iau bob mis yn y Stafell Ddarllen yn Beulah i wrando ar amrywiaeth o siaradwyr, gwylio a chymryd rhan yng ngweithgareddau celf a chrefft, mwynhau cwis, gemau ti\u0302m neu ymweld a\u0302 lleoedd yn yr awyr agored."}, {"text_idx": "#000011", "text": "Yn draddodiadol, yng nghyfarfod mis Awst, cynhelir swper y cynhaeaf lle daw\u2019r aelodau a\u2019u gwesteion ynghyd i fwynhau swper wedi\u2019i goginio gartref."}, {"text_idx": "#000012", "text": "Ym mis Medi, cynhelir taith flynyddol boblogaidd gyda phryd blasus ar y ffordd adre ac ym mis Rhagfyr daw\u2019r aelodau ynghyd i ddathlu adeg arbennig o\u2019r flwyddyn sef y Nadolig."}, {"text_idx": "#000013", "text": "Grw\u0302p anffurfiol a chyfeillgar yw \u2018Merched Gwledig Dyffryn Irfon\u2019 ac estynnir croeso cynnes bob amser i aelodau newydd ac i westeion."}, {"text_idx": "#000016", "text": "Cynhelir y cyfarfodydd brynhawn dydd Iau cyntaf a\u2019r trydydd prynhawn dydd Iau bob mis rhwng dechrau Hydref a diwedd Mai yng ngwesty\u2019r Belle Vue."}, {"text_idx": "#000018", "text": "Weithiau bydd aelod o\u2019r Clwb sydd wedi bod ar wyliau yn dangos lluniau o\u2019r daith.Mae\u2019r cyfarfodydd yn rhoi cyfle i\u2019r aelodau gymdeithasu a mwynhau te prynhawn."}, {"text_idx": "#000019", "text": "Ddwywaith y flwyddyn, ym mis Mai a mis Rhagfyr, bydd cyfle i\u2019r aelodau fwynhau cinio gyda\u2019i gilydd."}, {"text_idx": "#000020", "text": "Estynnir croeso cynnes i aelodau newydd yn enwedig pobl sydd wedi ymddeol ac sydd newydd symud i\u2019r ardal."}, {"text_idx": "#000024", "text": "Er mai ar gyfer pobl sydd wedi ymddeol yn bennaf yw\u2019r Clwb, estynnir croeso i unrhywun a hoffai ddod draw i fwynhau gwrando ar siaradwr gwadd neu i gymryd rhan mewn gweithgaredd."}, {"text_idx": "#000025", "text": "Ar ddiwedd y prynhawn, bydd pawb yn mwynhau te blasus, amser i sgwrsio a rhannu newyddion gyda ffrindiau hen a newydd."}]